title: 2012/554/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα IV — Δικαστήριο

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/100

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα IV — Δικαστήριο
   (2012/554/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 – C7-0259/2011] (2),

               —

               έχοντας υπόψη την ετήσια έκθεση του Δικαστηρίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2010,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (Α7-0088/2012),

               1.

               χορηγεί απαλλαγή στον Γραμματέα του Δικαστηρίου όσον αφορά την εκτέλεση του προϋπολογισμού του Δικαστηρίου για το οικονομικό έτος 2010·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 326 της 10.11.2011, σ. 1.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.
    ---documentbreak---

               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/101

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα IV — Δικαστήριο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 – C7-0259/2011] (2),

               —

               έχοντας υπόψη την ετήσια έκθεση του Δικαστηρίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2010,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, η οποία παρεσχέθη από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (Α7-0088/2012),

               1.

               υπογραμμίζει ότι στην ετήσια έκθεσή του για το οικονομικό έτος 2010 το Ελεγκτικό Συνέδριο σημειώνει ότι δεν έχει «καμία παρατήρηση σχετικά με το Δικαστήριο» (σημείο 7.23)·

               2.

               εκφράζει την ικανοποίησή του για το γεγονός ότι το Ελεγκτικό Συνέδριο έκρινε, βάσει των ελεγκτικών εργασιών του, ότι το σύνολο των πληρωμών για το οικονομικό έτος που έληξε στις 31 Δεκεμβρίου 2010, οι οποίες αφορούν τις διοικητικές και λοιπές δαπάνες των θεσμικών και άλλων οργάνων, δεν περιείχαν ουσιώδη σφάλματα· στον τομέα «διοικητικές δαπάνες», το πλέον πιθανό ποσοστό σφάλματος εκτιμάται εν γένει σε 0,4 % (σημεία 7.9 και 7.10)·

               3.

               παρατηρεί ότι το 2010 το Δικαστήριο διέθετε πιστώσεις ανάληψης υποχρεώσεων συνολικού ύψους 331 000 000 EUR (318 000 000 EUR το 2009) και ότι το ποσοστό εκτέλεσης των πιστώσεων αυτών ήταν της τάξης του 97,9 % (98,5 % κατά το 2009)· παρατηρεί ότι ο προϋπολογισμός του Δικαστηρίου είναι αμιγώς διοικητικός: 75 % για τα άτομα που συνδέονται με το όργανο και 25 % για ακίνητα, επίπλωση, εξοπλισμό και διάφορες δαπάνες διοικητικής λειτουργίας·

               4.

               υπενθυμίζει ότι το 2009 το Δικαστήριο αποτέλεσε αντικείμενο εμπεριστατωμένης εξέτασης των συστημάτων εποπτείας και ελέγχου· επισημαίνει ότι το Ελεγκτικό Συνέδριο διαπίστωσε ότι τα συστήματα εποπτείας και ελέγχου λειτούργησαν αποτελεσματικά για την ανίχνευση ενδεχόμενων σφαλμάτων και εξαιρέσεων·

               5.

               υπενθυμίζει επίσης ότι το 2009 το Ελεγκτικό Συνέδριο είχε επισημάνει ότι το Δικαστήριο δεν είχε προλάβει την εκπνοή μιας σύμβασης-πλαίσιο· σημειώνει τις εξηγήσεις που παρέσχε το Δικαστήριο με την ετήσια έκθεση δραστηριοτήτων του για το 2010 (6) αναφορικά με τη νομιμότητα της επιλεγείσας διαδικασίας· σημειώνει ότι η ενίσχυση της διαχείρισης των στοιχείων σχετικά με τις συμβάσεις στο πλαίσιο του ολοκληρωμένου συστήματος διαχείρισης SAP (εργαλείο δημοσιονομικής και οικονομικής διαχείρισης) θα αποσοβεί τέτοιες καταστάσεις στο μέλλον·

               6.

               σημειώνει με ικανοποίηση ότι η διεύθυνση διερμηνείας έθεσε σε εφαρμογή τις συστάσεις του εσωτερικού ελεγκτή σχετικά με τη διαχείριση της διερμηνείας και των δαπανών σε σχέση με τους εξωτερικούς διερμηνείς και ότι αργότερα θα διενεργηθεί έλεγχος για τη διαπίστωση της καλής λειτουργίας·

               7.

               σημειώνει ότι η Γενική Διεύθυνση Υποδομών κατάρτισε το 2009 σχέδιο δράσης για να δώσει συνέχεια στις βασικές συστάσεις του εσωτερικού ελεγκτή σχετικά με τη διαχείριση και τη συντήρηση των έργων τέχνης· επιθυμεί, με την ετήσια έκθεση δραστηριοτήτων για το έτος 2011, να ενημερωθεί για την πρόοδο που σημειώθηκε στο θέμα αυτό·

               8.

               σημειώνει ότι η αρμόδια υπηρεσία διενήργησε δύο εσωτερικούς ελέγχους σχετικά με τη διαχείριση του ταμείου, των τραπεζικών λογαριασμών και της εκτέλεσης των πληρωμών καθώς και για τις ημερήσιες αποζημιώσεις· επιθυμεί να πληροφορηθεί σχετικά με την εφαρμογή των συστάσεων αυτών στο πλαίσιο της ετήσιας έκθεσης δραστηριοτήτων·

               9.

               εκφράζει την ικανοποίησή του για το γεγονός ότι η ανάπτυξη της εφαρμογής «e-Curia», που καθιστά δυνατή την υποβολή και κοινοποίηση των διαδικαστικών εγγράφων ηλεκτρονικώς εισήλθε το 2010 σε πειραματική φάση, με δύο κράτη μέλη· εν καιρώ, χάρη στην εφαρμογή e-Curia θα καταργηθεί σε σημαντικό βαθμό η ανταλλαγή εγγράφων, θα ψηφιοποιούνται τα εισερχόμενα και εξερχόμενα διαδικαστικά έγγραφα και θα βελτιστοποιηθούν οι εσωτερικές ροές εργασίας·

               10.

               σημειώνει με ικανοποίηση ότι το Δικαστήριο, στην έκθεση δραστηριοτήτων του για το έτος 2010, εξετάζει το ζήτημα της διερμηνείας, όπως είχε ζητήσει το Κοινοβούλιο με το ψήφισμά του της 10ης Μαΐου 2011 (7) σχετικά με την απαλλαγή για το οικονομικό έτος 2009 (παράγραφος 14)· παρατηρεί σημαντική αύξηση του αριθμού των συνεδριάσεων (+ 27 %), που συνδέεται κυρίως με τη διεύρυνση και τη θέση σε ισχύ της Συνθήκης της Λισαβόνας:

                  Αριθμός συνεδριάσεων
                   (8)

                           2004

                           2005

                           2006

                           2007

                           2008

                           2009

                           2010

                           διαδικασίες

                           350

                           411

                           366

                           369

                           517

                           454

                           520

                           λοιπές συνεδριάσεις

                           63

                           51

                           78

                           54

                           30

                           37

                           102

                           σύνολο συνεδριάσεων

                           413

                           462

                           444

                           423

                           547

                           491

                           622

               11.

               υπογραμμίζει, στο πλαίσιο της διαχείρισης και της πρόσληψης διερμηνέων, τη σημασία της διοργανικής συνεργασίας·

               12.

               σημειώνει με ικανοποίηση ότι, τον Απρίλιο του 2011, το Δικαστήριο υπέβαλε στις δημοσιονομικές αρχές ενημερωμένο σχέδιο κτιριακών επενδύσεων για την περίοδο 2011-2013, οδηγούμενο από δύο βασικούς στόχους: αφενός τη συγκέντρωση όλων των υπηρεσιών του Δικαστηρίου σε ένα μέρος και αφετέρου να καταστεί το Όργανο ιδιοκτήτης των ακινήτων· σημειώνει ότι το κόστος κατασκευής υπολογίζεται σε 355 300 000 EUR εκ των οποίων το υπόλοιπο προς παγίωση ήταν, στο τέλος του 2010, της τάξης των 40 000 000 EUR·

               13.

               κρίνει ικανοποιητικό το γεγονός ότι οι δικαστικές στατιστικές του Δικαστηρίου για το έτος 2010 αποκαλύπτουν, γενικά, διατήρηση της παραγωγικότητας και αύξηση της αποτελεσματικότητας όσον αφορά τη διάρκεια των διαδικασιών: 16,1 μήνες για τις προδικαστικές αποφάσεις, 16,7 μήνες για τις άμεσες προσφυγές (έναντι 17,1 μηνών κατά το 2009), 14,3 μήνες για τις εφέσεις (έναντι 15,4 μηνών κατά το 2009)·

               14.

               ελπίζει να διαπιστώσει περαιτέρω εξέλιξη στην πορεία προς τη μείωση της διάρκειας των διαδικασιών· πιστεύει, προς τούτο, ότι μια εσωτερική αναδιοργάνωση και αναδιάταξη εξειδικευμένου προσωπικού στους αντίστοιχους τομείς εμπειρογνωμοσύνης θα μπορούσε να συμβάλει θετικά στο στόχο αυτό·

               15.

               κρίνει ανησυχητική τη μεγάλη αύξηση του αριθμού των υποθέσεων που εισάγονται στο Δικαστήριο (631 κατά το 2010), ενώ ο αριθμός των υποθέσεων των οποίων η εξέταση ολοκληρώνεται παραμένει σταθερός· επιπλέον, παρατηρεί ότι ο αριθμός των υποθέσεων που εκκρεμούν ενώπιον του Δικαστηρίου ανήλθε σε 799 κατά το έτος αναφοράς και τούτο παρά το γεγονός ότι η μέση διάρκεια διαδικασιών ευρίσκεται στο χαμηλότερο επίπεδο, δηλαδή 16,1 ανά διαδικασία:

                  Γενικές δραστηριότητες του Δικαστηρίου
                   (9)

                           υποθέσεις

                           2006

                           2007

                           2008

                           2009

                           2010

                           εισελθούσες

                           537

                           581

                           593

                           562

                           631

                           περατωθείσες

                           546

                           570

                           567

                           588

                           574

                           σε εκκρεμότητα

                           731

                           742

                           768

                           742

                           799

               16.

               σημειώνει με ανησυχία τη μεγάλη αύξηση του αριθμού των υποθέσεων που εισάγονται στο Πρωτοδικείο (636 κατά το 2010)· παρατηρεί ότι ο αριθμός των υποθέσεων των οποίων η εξέταση ολοκληρώθηκε έχει κάπως μειωθεί· ωστόσο, ο αριθμός των υποθέσεων που εκκρεμούν ενώπιον του Πρωτοδικείου έχει φθάσει τις 1 300 και τούτο παρά την κάποια μείωση της μέσης διάρκειας μιας διαδικασίας (27,2 μήνες το 2009· 24,7 μήνες το 2010)·

                  Γενικές Δραστηριότητες του Πρωτοδικείου
                   (10)

                           υποθέσεις

                           2006

                           2007

                           2008

                           2009

                           2010

                           εισελθούσες

                           432

                           522

                           629

                           568

                           636

                           περατωθείσες

                           436

                           397

                           605

                           555

                           527

                           σε εκκρεμότητα

                           1 029

                           1 154

                           1 178

                           1 191

                           1 300

               17.

               υποστηρίζει, επομένως, την πρωτοβουλία του Δικαστηρίου να παρουσιάσει, στα τέλη Μαρτίου 2011, στους δύο κλάδους της νομοθετικής αρχής πρόταση μεταρρύθμισης του κανονισμού του (η μεταρρύθμιση προβλέπει συγκεκριμένα το διορισμό 12 πρόσθετων δικαστών στο Πρωτοδικείο)· εκτιμά ότι η πρωτοβουλία αυτή θα πρέπει να υλοποιηθεί με τον πιο συμφέροντα από πλευράς κόστους τρόπο εφαρμογής· ελπίζει ότι τα διαρθρωτικά μέτρα θα μπορέσουν να εγκριθούν στις αρχές του 2012, ώστε να εφαρμοσθούν το ταχύτερο δυνατό κατά το τρέχον έτος·

               18.

               κρίνει ευκταίο να παράσχει επίσης η έκθεση δραστηριοτήτων έναν εξαντλητικό πίνακα του συνόλου των ανθρώπινων πόρων που διαθέτει το Δικαστήριο, αναλυομένων ανά κατηγορία, βαθμό, φύλο, συμμετοχή στην επαγγελματική κατάρτιση και ανά εθνικότητα· ωστόσο, είναι ήδη ικανοποιημένο με τις αναλυτικές πληροφορίες που παρείχε το Δικαστήριο στην ετήσια έκθεση δραστηριοτήτων του σχετικά με τη διαχείριση του προσωπικού καθώς και με την απάντηση που έδωσε στις συμπληρωματικές ερωτήσεις του Κοινοβουλίου επί του θέματος αυτού· ζητεί η ενημέρωση αυτή να περιλαμβάνεται πλέον αυτομάτως στην έκθεση δραστηριοτήτων του Δικαστηρίου και το Όργανο να ενημερώνει επίσης σχετικά με τα αποτελέσματα χρήσης από το προσωπικό τόσο της τηλεργασίας όσο και του ευέλικτου ωραρίου.

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 326 της 10.11.2011, σ. 1.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.

      (6)  Ετήσια έκθεση δραστηριοτήτων για το έτος 2010, σ. 91.

      (7)  ΕΕ L 250 της 27.9.2011, σ. 90.

      (8)  Ετήσια έκθεση δραστηριοτήτων για το έτος 2010, σ. 54.

      (9)  Ετήσια έκθεση δραστηριοτήτων για το έτος 2010, σ. 6.

      (10)  Ετήσια έκθεση δραστηριοτήτων για το έτος 2010, σ. 8.


Avis juridique important

|

31994D0308

94/308/ΚΕΠΠΑ: Απόφαση του Συμβουλίου της 16ης Μαΐου 1994 για την προσαρμογή και την παράταση της εφαρμογής της απόφασης 93/603/ΚΕΠΠΑ για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη μεταφορά της ανθρωπιστικής βοήθειας στη Βοσνία-Ερζεγοβίνη

Επίσημη Εφημερίδα αριθ. L 134 της 30/05/1994 σ. 0001 - 0001 Φινλανδική ειδική έκδοση: Κεφάλαιο 11 τόμος 37 σ. 0075  Σουηδική ειδική έκδοση: Κεφάλαιο 11 τόμος 37 σ. 0075

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαΐου 1994 για την προσαρμογή και την παράταση της εφαρμογής της απόφασης 93/603/ΚΕΠΠΑ για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη μεταφορά  της ανθρωπιστικής βοήθειας στη Βοσνία-Ερζεγοβίνη (94/308/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την Ευρωπαϊκή Ένωση, και ιδίως τα άρθρα Ι.3 παράγραφος 3 και το άρθρο Ι.11,  την απόφαση 93/603/ΚΕΠΠΑ του Συμβουλίου της 8ης Νοεμβρίου 1993 για την κοινή δράση που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη μεταφορά της ανθρωπιστικής βοήθειας στη Βοσνία-Ερζεγοβίνη (1),  την απόφαση 93/729/ΚΕΠΠΑ του Συμβουλίου της 20ής Δεκεμβρίου 1993 για τη συμπλήρωση της κοινής αυτής δράσης (2),  την απόφαση 94/158/ΚΕΠΠΑ της 7ης Μαρτίου 1994 για την παράταση εφαρμογής της απόφασης 93/603/ΚΕΠΠΑ (3),  ΑΠΟΦΑΣΙΖΕΙ:  1. Δεδομένης της εξέλιξης της κατάστασης στη Βοσνία-Ερζεγοβίνη, η κοινή δράση που προβλέπεται από τις προαναφερόμενες αποφάσεις προσαρμόζεται, ώστε να καταστεί δυνατή και η χρησιμοποίηση, μέχρι ύψους 32 εκατομμυρίων Ecu του κονδυλίου των 48,30  εκατομμυρίων Ecu το οποίο καθόρισε η απόφαση 93/729/ΚΕΠΠΑ, προκειμένου να υποστηριχθεί σε μια πρώτη φάση η διοίκηση της πόλης του Μοστάρ από την Ευρωπαϊκή Ένωση.  2. Η διαχείριση της εν λόγω δράσης στήριξης και ιδίως των διαθέσιμων χρηματοοικονομικών μέσων εντός του προβλεπόμενου ορίου γίνεται με τους ακόλουθους τρόπους.  Ο διοικητής εκτιμά τις ανάγκες και τα απαραίτητα μέσα για τη χρηματοδότησή τους και γνωστοποιεί τις πληροφορίες αυτές στην Προεδρία.  Με βάση τα στοιχεία αυτά, η Προεδρία, επικουρούμενη από ομάδα αποτελούμενη από αντιπροσώπους των κρατών μελών και σε συνεργασία με την Επιτροπή, χαράζει τις κατευθύνσεις, καθορίζει τα μέτρα που απαιτούνται για την αντιμετώπιση των αναγκών και αποφασίζει  την κατά δόσεις διάθεση των απαραίτητων ποσών.  Ο διοικητής μεριμνά για την εκτέλεση των ανωτέρω και υποβάλλει τακτικά έκθεση στην Προεδρία η οποία, με τη σειρά της, ενημερώνει την ομάδα.  3. Το ποσό των 24,15 εκατομμυρίων Ecu που βαρύνει τα κράτη μέλη δυνάμει της παρούσας απόφασης, εκ των οποίων 17 εκατομμύρια Ecu χορηγούνται για τη στήριξη της διοίκησης της πόλης του Μοστάρ, κατανέμεται μεταξύ τους σύμφωνα με την κλείδα ΑΕΠ.  Οι συνεισφορές των κρατών μελών κατατίθενται σε λογαριασμό που ανοίγεται στο όνομα του διοικητή.  Το Ελεγκτικό Συνέδριο καλείται να αναλάβει τον έλεγχο των λογαριασμών του διοικητή.  4. Η εφαρμογή της κατ' αυτόν τον τρόπο προσαρμοσμένης απόφασης 93/603/ΚΕΠΠΑ παρατείνεται μέχρι τις 31 Δεκεμβρίου 1994.  5. Η παρούσα απόφαση αρχίζει να ισχύει από σήμερα.  6. Η παρούσα απόφαση δημοσιεύεται στην Επίσημη Εφημερίδα.  Βρυξέλλες, 16 Μαΐου 1994.  Για το Συμβούλιο Ο Πρόεδρος Θ. ΠΑΛΚΑΛΟΣ  (1) ΕΕ αριθ. L 286 της 20. 11. 1993, σ. 1.(2) ΕΕ αριθ. L 339 της 31. 12. 1993, σ. 3.(3) ΕΕ αριθ. L 70 της 12. 3. 1994, σ. 1.


Avis juridique important

|

31975D0320

75/320/EOK: Απόφαση του Συμβουλίου της 20ής Μαΐου 1975 περί δημιουργίας Φαρμακευτικής Επιτροπής

Επίσημη Εφημερίδα αριθ. L 147 της 09/06/1975 σ. 0023 - 0023 Φινλανδική ειδική έκδοση: Κεφάλαιο 13 τόμος 4 σ. 0108  Ισπανική ειδική έκδοση: Κεφάλαιο 13 τόμος 4 σ. 0102  Σουηδική ειδική έκδοση: Κεφάλαιο 13 τόμος 4 σ. 0108  Πορτογαλική ειδική έκδοση : Κεφάλαιο 13 τόμος 4 σ. 0102

           /* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. */           /* esptnogr81 */


title: Απόφαση (ΕΕ) 2017/1359 της Ευρωπαϊκής Κεντρικής Τράπεζας, της 18ης Μαΐου 2017, που τροποποιεί την απόφαση (ΕΕ) 2016/948 σχετικά με την εφαρμογή του προγράμματος αγοράς ομολόγων του επιχειρηματικού τομέα (ΕΚΤ/2017/13)

text:
                  21.7.2017

                  EL

                  Επίσημη Εφημερίδα της Ευρωπαϊκής Ένωσης

                  L 190/20

            ΑΠΌΦΑΣΗ (ΕΕ) 2017/1359 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
      της 18ης Μαΐου 2017
      που τροποποιεί την απόφαση (ΕΕ) 2016/948 σχετικά με την εφαρμογή του προγράμματος αγοράς ομολόγων του επιχειρηματικού τομέα (ΕΚΤ/2017/13)
      ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
      Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.1 δεύτερο εδάφιο, σε συνδυασμό με το άρθρο 3.1 πρώτη περίπτωση και το άρθρο 18.1,
      Εκτιμώντας τα ακόλουθα:

                  (1)

                  Με την απόφαση (ΕΕ) 2016/948 της Ευρωπαϊκής Κεντρικής Τράπεζας (ΕΚΤ/2016/16) (1) θεσπίστηκε το πρόγραμμα αγοράς ομολόγων του επιχειρηματικού τομέα (corporate sector purchase programme, εφεξής το «πρόγραμμα CSPP»). Το πρόγραμμα CSPP, παράλληλα με το τρίτο πρόγραμμα αγοράς καλυμμένων ομολογιών, το πρόγραμμα αγοράς τιτλοποιημένων απαιτήσεων και το πρόγραμμα αγοράς στοιχείων του ενεργητικού του δημόσιου τομέα στις δευτερογενείς αγορές, αποτελεί μέρος του διευρυμένου προγράμματος αγοράς στοιχείων του ενεργητικού (asset purchase programme, εφεξής το «πρόγραμμα APP»). Το πρόγραμμα APP σκοπό έχει να ενισχύσει περαιτέρω τη μετάδοση της νομισματικής πολιτικής, να βελτιώσει τη χορήγηση πιστώσεων στην οικονομία της ζώνης του ευρώ, να χαλαρώσει τους όρους δανεισμού για τα νοικοκυριά και τις επιχειρήσεις και να συμβάλει στην επαναφορά των ρυθμών πληθωρισμού σε επίπεδα κάτω, αλλά πλησίον του 2 % μεσοπρόθεσμα, ακολούθως προς τον πρωταρχικό στόχο της Ευρωπαϊκής Κεντρικής Τράπεζας (ΕΚΤ) για τη διατήρηση της σταθερότητας των τιμών.

                  (2)

                  Η επίτευξη ενιαίας νομισματικής πολιτικής, μεταξύ άλλων και μέσω του προγράμματος APP, συνεπάγεται την ανάγκη καθορισμού εργαλείων, μέσων και διαδικασιών για την ομοιόμορφη εφαρμογή της σε όλα τα κράτη μέλη με νόμισμα το ευρώ από το Ευρωσύστημα.

                  (3)

                  Στις 22 Μαρτίου 2017 το διοικητικό συμβούλιο αποφάσισε να εξειδικεύσει περαιτέρω τους κανόνες που εφαρμόζονται σε χρεόγραφα που εκδίδονται από οντότητες εκκαθάρισης, προκειμένου να διασφαλίζεται η ομοιόμορφη μεταχείριση των τελευταίων στο πλαίσιο της νομισματικής πολιτικής του Ευρωσυστήματος μέσω του προγράμματος APP.

                  (4)

                  Για τους λόγους αυτούς η απόφαση (ΕΕ) 2016/948 (ΕΚΤ/2016/16) θα πρέπει να τροποποιηθεί ανάλογα,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Τροποποίηση
      1.   Στο άρθρο 2 της απόφασης (ΕΕ) 2016/948 (ΕΚΤ/2016/16) το στοιχείο ι) του σημείου 1 αντικαθίσταται από το ακόλουθο κείμενο:

                     «ι)

                     δεν είναι ιδιωτική οντότητα ή οντότητα που ανήκει στο δημόσιο: α) η οποία έχει ως βασικό σκοπό τη σταδιακή εκποίηση των περιουσιακών στοιχείων και την παύση των εργασιών της ή β) η οποία αποτελεί οντότητα διαχείρισης περιουσιακών στοιχείων ή εκποίησης που έχει συσταθεί με σκοπό τη στήριξη αναδιάρθρωσης ή/και εξυγίανσης του χρηματοπιστωτικού τομέα (*1), συμπεριλαμβανομένων των φορέων διαχείρισης περιουσιακών στοιχείων που προκύπτουν από την εφαρμογή εργαλείου διαχωρισμού περιουσιακών στοιχείων στο πλαίσιο δράσης εξυγίανσης βάσει του άρθρου 26 του κανονισμού (ΕΕ) αριθ. 806/2014 του Ευρωπαϊκού Κοινοβουλίου και του Συμβουλίου (*2) ή του άρθρου 42 της οδηγίας 2014/59/ΕΕ του Ευρωπαϊκού Κοινοβουλίου και του Συμβουλίου (*3), όπως αυτό ενσωματώνεται στην εθνική νομοθεσία·

      2.   Στο άρθρο 2 της απόφασης (ΕΕ) 2016/948 (ΕΚΤ/2016/16) το στοιχείο ια) του σημείου 1 διαγράφεται.
      Άρθρο 2
      Έναρξη ισχύος
      Η παρούσα απόφαση αρχίζει να ισχύει στις 21 Ιουλίου 2017.

         Φρανκφούρτη, 18 Μαΐου 2017.

               Για το διοικητικό συμβούλιο της ΕΚΤ

               Ο Πρόεδρος της ΕΚΤ

            Mario DRAGHI

         (1)  Απόφαση (ΕΕ) 2016/948 της Ευρωπαϊκής Κεντρικής Τράπεζας, της 1ης Ιουνίου 2016, σχετικά με την εφαρμογή του προγράμματος αγοράς ομολόγων του επιχειρηματικού τομέα (ΕΚΤ/2016/16) (ΕΕ L 157 της 15.6.2016, σ. 28).


title: Απόφαση της μόνιμης επιτροπής των κρατών της ΕΖΕΣ αριθ. 5/2010/ΜΕ, της 9ης Δεκεμβρίου 2010 , για την τροποποίηση της απόφασης της μόνιμης επιτροπής των κρατών της ΕΖΕΣ αριθ. 4/2004/ΜΕ για τη σύσταση επιτροπής χρηματοδοτικού μηχανισμού

text:
               24.3.2011

               EL

               Επίσημη Εφημερίδα της Ευρωπαϊκής Ένωσης

               L 78/57

         ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΤΗΣ ΕΖΕΣ
   αριθ. 5/2010/ΜΕ
   της 9ης Δεκεμβρίου 2010
   για την τροποποίηση της απόφασης της μόνιμης επιτροπής των κρατών της ΕΖΕΣ αριθ. 4/2004/ΜΕ για τη σύσταση επιτροπής χρηματοδοτικού μηχανισμού
   H ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί με το πρωτόκολλο για την προσαρμογή της συμφωνίας για τον Ευρωπαϊκό Οικονομικό Χώρο, (εφεξής «η συμφωνία για τον ΕΟΧ»),
   Έχοντας υπόψη τη συμφωνία μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού του ΕΟΧ 2009-2014,
   Έχοντας υπόψη το πρωτόκολλο 38β του χρηματοδοτικού μηχανισμού του ΕΟΧ που έχει ενσωματωθεί στη συμφωνία για τον ΕΟΧ με την προαναφερόμενη συμφωνία μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού του ΕΟΧ 2009-2014,
   Έχοντας υπόψη τη συμφωνία μεταξύ του Βασιλείου της Νορβηγίας και της Ευρωπαϊκής Ένωσης σχετικά με τη θέσπιση νορβηγικού χρηματοδοτικού μηχανισμού για την περίοδο 2009–2014,
   Έχοντας υπόψη την απόφαση της μόνιμης επιτροπής των χωρών της ΕΖΕΣ αριθ. 4/2004/ΜΕ, της 3ης Ιουνίου 2004, για τη σύσταση επιτροπής χρηματοδοτικού μηχανισμού (1),
   Έχοντας υπόψη την απόφαση της μόνιμης επιτροπής των κρατών της ΕΖΕΣ αριθ. 1/2010/ΜΕ, της 28ης Ιανουαρίου 2010, για τη σύσταση προσωρινής επιτροπής χρηματοδοτικού μηχανισμού ΕΟΧ 2009-2014 (2),
   ΑΠΟΦΑΣΙΖΕΙ:
   Άρθρο 1
   Στο άρθρο 1 της απόφασης αριθ. 4/2004/ΜΕ, η δεύτερη πρόταση της παραγράφου 1 αντικαθίσταται από την εξής διατύπωση:
   «Η επιτροπή διαχειρίζεται τον χρηματοδοτικό μηχανισμό του ΕΟΧ 2004-2009 και τον χρηματοδοτικό μηχανισμό του ΕΟΧ 2009-2014.»
   Άρθρο 2
   Η παρούσα απόφαση αρχίζει να ισχύει την ημέρα έναρξης ισχύος της ή την ημέρα προσωρινής εφαρμογής της νομικής πράξης που θεσπίζει τον χρηματοδοτικό μηχανισμό του ΕΟΧ για την περίοδο 2009-2014.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

      Βρυξέλλες, 9 Δεκεμβρίου 2010.

            Για τη μόνιμη επιτροπή

            Ο Πρόεδρος

         Stefán Haukur JÓHANNESSON

            Ο Γενικός Γραμματέας

         Kåre BRYN

      (1)  ΕΕ L 52 της 23.2.2006, σ. 54.

      (2)  ΕΕ L 53 της 4.3.2010, σ. 19.


title: 2014/179/ΕΕ: Απόφαση της Ευρωπαϊκής Κεντρικής Τράπεζας, της 22ας Ιανουαρίου 2014 , για την τροποποίηση της απόφασης ΕΚΤ/2004/2 για τη θέσπιση του εσωτερικού κανονισμού της Ευρωπαϊκής Κεντρικής Τράπεζας (ΕΚΤ/2014/1)

text:
               29.3.2014

               EL

               Επίσημη Εφημερίδα της Ευρωπαϊκής Ένωσης

               L 95/56

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 22ας Ιανουαρίου 2014
   για την τροποποίηση της απόφασης ΕΚΤ/2004/2 για τη θέσπιση του εσωτερικού κανονισμού της Ευρωπαϊκής Κεντρικής Τράπεζας
   (ΕΚΤ/2014/1)
   (2014/179/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το Καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.3,
   Έχοντας υπόψη τον κανονισμό (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (1), και ιδίως τα άρθρα 25 παράγραφος 2 και 26 παράγραφος 12,
   Εκτιμώντας τα ακόλουθα:

               (1)

               Είναι απαραίτητο η εσωτερική οργάνωση της ΕΚΤ και τα όργανα λήψης αποφάσεων να προσαρμοστούν στις νέες απαιτήσεις που προκύπτουν από τον κανονισμό (ΕΕ) αριθ. 1024/2013 προκειμένου να αποσαφηνιστεί η αλληλεπίδραση μεταξύ των οργάνων που εμπλέκονται στη διαδικασία σύνταξης και έκδοσης εποπτικών αποφάσεων.

               (2)

               Είναι απαραίτητο να καταρτιστεί ένας κώδικας συμπεριφοράς ο οποίος θα καθορίζει τους δεοντολογικούς κανόνες για την καθοδήγηση των μελών του διοικητικού συμβουλίου και των διορισμένων αναπληρωματικών μελών τους κατά την άσκηση των καθηκόντων τους.

               (3)

               Είναι αναγκαίο να συγκροτηθεί μία υψηλού επιπέδου ελεγκτική επιτροπή η οποία θα ενισχύσει τα εσωτερικά και εξωτερικά επίπεδα ελέγχου και θα συμβάλει στην περαιτέρω βελτίωση της εταιρικής διακυβέρνησης της ΕΚΤ και του Ευρωσυστήματος.

               (4)

               Το άρθρο 21 του εσωτερικού κανονισμού ορίζει ότι οι όροι απασχόλησης και οι κανόνες για θέματα προσωπικού καθορίζουν τις σχέσεις απασχόλησης μεταξύ της ΕΚΤ και του προσωπικού της. Οι όροι απασχόλησης και οι κανόνες για θέματα προσωπικού τροποποιήθηκαν για να συμπεριλάβουν τους κανόνες που διέπουν την επιλογή και τον διορισμό των υποψηφίων. Το άρθρο 20 του εσωτερικού κανονισμού σε σχέση με την επιλογή, τον διορισμό και τις προαγωγές προσωπικού έχει καταστεί άνευ αντικειμένου και, επομένως, πρέπει να καταργηθεί.

               (5)

               Είναι επίσης αναγκαίο να ληφθούν υπόψη ορισμένες καθαρώς τεχνικές και συντακτικές προσαρμογές, όπως η νέα αρίθμηση των άρθρων της Συνθήκης και του Καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας.

               (6)

               Η διαδικασία μη υποβολής αντιρρήσεων δυνάμει του άρθρου 26 παράγραφος 8 του κανονισμού (ΕΕ) αριθ. 1024/2013 δεν θα πρέπει να ισχύει για αποφάσεις που αφορούν το γενικό πλαίσιο σύμφωνα με το οποίο θα λαμβάνονται εποπτικές αποφάσεις, όπως το οργανωτικό πλαίσιο που αναφέρεται στο άρθρο 6 παράγραφος 7 του κανονισμού (ΕΕ) αριθ. 1024/2013.

               (7)

               Η απόφαση ΕΚΤ/2004/2 (2) θα πρέπει να τροποποιηθεί προκειμένου να ληφθούν υπόψη οι ανωτέρω αλλαγές,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις του εσωτερικού κανονισμού της Ευρωπαϊκής Κεντρικής Τράπεζας
   Η απόφαση ΕΚΤ/2004/2 τροποποιείται ως εξής:

               1)

               Το άρθρο 1 αντικαθίσταται από το ακόλουθο κείμενο:
               «Άρθρο 1

                  Ορισμοί

                           1.1.

                           Ο παρών εσωτερικός κανονισμός συμπληρώνει τη Συνθήκη για τη λειτουργία της Ευρωπαϊκής Ένωσης και το Καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας. Με την επιφύλαξη του άρθρου 1.2, η έννοια των όρων στον παρόντα εσωτερικό κανονισμό είναι η ίδια όπως και στη Συνθήκη και το Καταστατικό.

                           1.2.

                           Οι όροι “συμμετέχον κράτος μέλος”, “εθνική αρμόδια αρχή” και “εθνική εντεταλμένη αρχή” ταυτίζονται εννοιολογικά με τους ορισμούς του κανονισμού (ΕΕ) αριθ. 1024/2013 του Συμβουλίου για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (3).

               2)

               Προστίθεται το ακόλουθο νέο άρθρο 5α:
               «Άρθρο 5α

                  Κώδικας συμπεριφοράς των μελών του διοικητικού συμβουλίου

                           5α.1.

                           Το διοικητικό συμβούλιο εκδίδει και ενημερώνει κώδικα συμπεριφοράς για την καθοδήγηση των μελών του, ο οποίος δημοσιεύεται στον δικτυακό τόπο της ΕΚΤ.

                           5α.2.

                           Κάθε διοικητής διασφαλίζει ότι τα άτομα που τον συνοδεύουν εντός της έννοιας του άρθρου 3.2, καθώς και οι αναπληρωτές του εντός της έννοιας του άρθρου 3.3, υπογράφουν δήλωση συμμόρφωσης με τον κώδικα συμπεριφοράς πριν από οποιαδήποτε συμμετοχή σε συνεδριάσεις του διοικητικού συμβουλίου.».

               3)

               Το άρθρο 9 αντικαθίσταται από το ακόλουθο κείμενο:
               «Άρθρο 9

                  Επιτροπές του ΕΣΚΤ/Ευρωσυστήματος

                           9.1.

                           Το διοικητικό συμβούλιο προβαίνει στη σύσταση και λύση επιτροπών. Οι επιτροπές επικουρούν τα όργανα λήψης αποφάσεων της ΕΚΤ στο έργο τους και λογοδοτούν στο διοικητικό συμβούλιο μέσω της εκτελεστικής επιτροπής.

                           9.2.

                           Όσον αφορά ζητήματα πολιτικής σχετικά με την προληπτική εποπτεία των πιστωτικών ιδρυμάτων, οι επιτροπές που επικουρούν την ΕΚΤ στο έργο της σε σχέση με τα καθήκοντα που ανατίθενται στην ΕΚΤ βάσει του κανονισμού (ΕΕ) αριθ. 1024/2013, υποβάλουν αναφορά στο εποπτικό συμβούλιο και, κατά περίπτωση, στο διοικητικό συμβούλιο. Σύμφωνα με τις δικές του διαδικασίες, το εποπτικό συμβούλιο αναθέτει στον αντιπρόεδρο την εντολή να υποβάλει αναφορά στο διοικητικό συμβούλιο, μέσω της εκτελεστικής επιτροπής, εφ’ όλης της ανωτέρω δραστηριότητας.

                           9.3.

                           Οι επιτροπές απαρτίζονται από δύο, το πολύ, μέλη από κάθε ΕθνΚΤ του Ευρωσυστήματος και από την ΕΚΤ, διοριζόμενα από κάθε διοικητή και από την εκτελεστική επιτροπή αντίστοιχα.

                           9.4.

                           Οι επιτροπές, κατά την υποστήριξη των οργάνων λήψης αποφάσεων της ΕΚΤ στην εκτέλεση των καθηκόντων που ανατίθενται στην ΕΚΤ βάσει του κανονισμού (ΕΕ) 1024/2013, περιλαμβάνουν ένα μέλος της κεντρικής τράπεζας και ένα μέλος της εθνικής αρμόδιας αρχής σε κάθε συμμετέχον κράτος μέλος, διοριζόμενο από κάθε διοικητή κατόπιν διαβούλευσης με την αντίστοιχη εθνική αρμόδια αρχή, στις περιπτώσεις που η εθνική αρμόδια αρχή δεν είναι κεντρική τράπεζα.

                           9.5.

                           Το διοικητικό συμβούλιο καθορίζει τα καθήκοντα των επιτροπών και διορίζει τους προέδρους τους. Καταρχήν, οι πρόεδροι είναι μέλη του προσωπικού της ΕΚΤ. Τόσο το διοικητικό συμβούλιο όσο και η εκτελεστική επιτροπή έχουν το δικαίωμα να ζητούν από τις επιτροπές τη μελέτη συγκεκριμένων θεμάτων. Η ΕΚΤ παρέχει γραμματειακή υποστήριξη στις επιτροπές.

                           9.6.

                           Κάθε εθνική κεντρική τράπεζα εκτός Ευρωσυστήματος δύναται επίσης να διορίζει δύο, το πολύ, μέλη του προσωπικού τα οποία συμμετέχουν στις συνεδριάσεις επιτροπής οσάκις το αντικείμενο των εν λόγω συνεδριάσεων εμπίπτει στο πεδίο αρμοδιότητας του γενικού συμβουλίου και οσάκις κρίνεται σκόπιμο από τον πρόεδρο επιτροπής και την εκτελεστική επιτροπή.

                           9.7.

                           Εκπρόσωποι άλλων κοινοτικών οργάνων, καθώς επίσης και κάθε τρίτος, μπορεί να προσκαλούνται να συμμετέχουν σε συνεδριάσεις επιτροπής οσάκις κρίνεται σκόπιμο από τον πρόεδρο επιτροπής και την εκτελεστική επιτροπή.».

               4)

               Παρεμβάλλεται το ακόλουθο νέο άρθρο 9β:
               «Άρθρο 9β

                  Ελεγκτική επιτροπή

               Προκειμένου να ενισχυθούν τα ήδη υφιστάμενα εσωτερικά και εξωτερικά επίπεδα ελέγχου και να βελτιωθεί περαιτέρω η εταιρική διακυβέρνηση της ΕΚΤ και του Ευρωσυστήματος, το διοικητικό συμβούλιο συγκροτεί ελεγκτική επιτροπή και καθορίζει τα καθήκοντα και τη σύνθεσή της.».

               5)

               Το άρθρο 11.3 αντικαθίσταται από το ακόλουθο κείμενο:

                           «11.3.

                           Η εκτελεστική επιτροπή εκδίδει και ενημερώνει κώδικα συμπεριφοράς για την καθοδήγηση των μελών της και των μελών του προσωπικού της ΕΚΤ, ο οποίος δημοσιεύεται στον δικτυακό τόπο της ΕΚΤ.».

               6)

               Προστίθενται τα ακόλουθα άρθρα:
               «ΚΕΦΑΛΑΙΟ IVα

                  ΕΠΟΠΤΙΚΑ ΚΑΘΗΚΟΝΤΑ

                  Άρθρο 13α

                  Εποπτικό συμβούλιο

               Σύμφωνα με το άρθρο 26 παράγραφος 1 του κανονισμού (ΕΕ) αριθ. 1024/2013, συγκροτείται εποπτικό συμβούλιο ως εσωτερικό όργανο της ΕΚΤ το οποίο αναλαμβάνει πλήρως τον σχεδιασμό και την εκτέλεση των καθηκόντων που ανατίθενται στην ΕΚΤ σε σχέση με την προληπτική εποπτεία των πιστωτικών ιδρυμάτων (εφεξής “εποπτικά καθήκοντα”). Τα καθήκοντα του εποπτικού συμβουλίου δεν θίγουν τις αρμοδιότητες των οργάνων λήψης αποφάσεων της ΕΚΤ.

                  Άρθρο 13β

                  Σύνθεση του εποπτικού συμβουλίου

                           13β.1.

                           Το εποπτικό συμβούλιο απαρτίζεται από τον πρόεδρο, τον αντιπρόεδρο, τέσσερις εκπροσώπους της ΕΚΤ και έναν εκπρόσωπο της εθνικής αρμόδιας αρχής σε κάθε συμμετέχον κράτος μέλος. Όλα τα μέλη του εποπτικού συμβουλίου ενεργούν προς το συμφέρον της Ένωσης συνολικά.

                           13β.2.

                           Αν η εθνική αρμόδια αρχή ενός συμμετέχοντος κράτους μέλους δεν είναι κεντρική τράπεζα, το αντίστοιχο μέλος του εποπτικού συμβουλίου δύναται να συνοδεύεται από εκπρόσωπο της κεντρικής τράπεζας του κράτους μέλους του. Για τους σκοπούς της διαδικασίας ψηφοφορίας, οι εκπρόσωποι ενός κράτους μέλους λογίζονται ως ένα μέλος.

                           13β.3.

                           Ύστερα από ακρόαση του εποπτικού συμβουλίου, το διοικητικό συμβούλιο υιοθετεί την πρόταση διορισμού του προέδρου και του αντιπροέδρου του εποπτικού συμβουλίου για να υποβληθεί στο Ευρωπαϊκό Κοινοβούλιο προς έγκριση.

                           13β.4.

                           Οι όροι και προϋποθέσεις της εργασιακής σύμβασης του προέδρου του εποπτικού συμβουλίου, και ιδίως ο μισθός του, συνταξιοδοτικά και άλλα επιδόματα κοινωνικής ασφάλισης, ρυθμίζονται βάσει συμβάσεως με την ΕΚΤ και καθορίζονται από το διοικητικό συμβούλιο.

                           13β.5.

                           Η θητεία του αντιπροέδρου του εποπτικού συμβουλίου είναι πενταετής και δεν είναι ανανεώσιμη. Δεν θα επεκτείνεται μετά το τέλος των καθηκόντων του ως μέλους της εκτελεστικής επιτροπής.

                           13β.6.

                           Το διοικητικό συμβούλιο διορίζει τους τέσσερις εκπροσώπους της ΕΚΤ στο εποπτικό συμβούλιο, οι οποίοι δεν ασκούν καθήκοντα που συνδέονται άμεσα με τη νομισματική λειτουργία, κατόπιν πρότασης της εκτελεστικής επιτροπής.

                  Άρθρο 13γ

                  Δικαίωμα ψήφου δυνάμει του άρθρου 26 παράγραφος 7 του κανονισμού (ΕΕ) αριθ. 1024/2013

               Για τους σκοπούς της έγκρισης σχεδίων αποφάσεων σύμφωνα με το άρθρο 26 παράγραφος 7 του κανονισμού (ΕΕ) αριθ. 1024/2013 και δυνάμει του άρθρου 16 της Συνθήκης για την Ευρωπαϊκή Ένωση, του άρθρου 238 παράγραφος 3 της Συνθήκης για τη λειτουργία της Ευρωπαϊκής Ένωσης και του πρωτοκόλλου (αριθ. 36) σχετικά με τις μεταβατικές διατάξεις, εφαρμόζονται οι κατωτέρω κανόνες:

                           (i)

                           Μέχρι τις 31 Οκτωβρίου 2014, μία απόφαση θεωρείται εκδοθείσα εάν υπερψηφιστεί τουλάχιστον από το 50 % των μελών του εποπτικού συμβουλίου που αντιπροσωπεύουν τουλάχιστον το 74 % του συνολικού αριθμού των σταθμισμένων ψήφων και το 62 % του συνολικού πληθυσμού.

                           (ii)

                           Από την 1η Νοεμβρίου 2014, μία απόφαση θεωρείται εκδοθείσα εάν υπερψηφιστεί τουλάχιστον από το 55 % των μελών του εποπτικού συμβουλίου που αντιπροσωπεύουν τουλάχιστον το 65 % του συνολικού πληθυσμού. Η μειοψηφία αρνησικυρίας πρέπει να περιλαμβάνει τουλάχιστον τον ελάχιστο αριθμό μελών του εποπτικού συμβουλίου που αντιπροσωπεύουν το 35 % του συνολικού πληθυσμού, συν ένα μέλος, ειδάλλως θεωρείται ότι επιτυγχάνεται ειδική πλειοψηφία.

                           (iii)

                           Μεταξύ 1ης Νοεμβρίου 2014 και 31ης Μαρτίου 2017, κατόπιν αιτήματος εκπροσώπου μιας εθνικής αρμόδιας αρχής ή κατόπιν αιτήματος εκπροσώπου της ΕΚΤ στο εποπτικό συμβούλιο, μία απόφαση θεωρείται εκδοθείσα εάν υπερψηφιστεί τουλάχιστον από το 50 % των μελών του εποπτικού συμβουλίου που αντιπροσωπεύουν τουλάχιστον το 74 % του συνολικού αριθμού των σταθμισμένων ψήφων και το 62 % του συνολικού πληθυσμού.

                           (iv)

                           Καθένας από τους τέσσερις εκπροσώπους της ΕΚΤ που ορίζονται από το διοικητικό συμβούλιο διαθέτει ψήφο ίση με τη διάμεσο των ψήφων των εκπροσώπων των εθνικών αρμόδιων αρχών των συμμετεχόντων κρατών μελών, όπως υπολογίζεται με βάση τη μέθοδο που εκτίθεται στο παράρτημα.

                           (v)

                           Οι ψήφοι του προέδρου και του αντιπροέδρου δεν προσμετρούνται και λαμβάνονται υπόψη μόνο για τον καθορισμό της πλειοψηφίας όσον αφορά τον αριθμό των μελών του εποπτικού συμβουλίου.

                  Άρθρο 13δ

                  Εσωτερικός κανονισμός του εποπτικού συμβουλίου

               Το εποπτικό συμβούλιο εκδίδει τον εσωτερικό κανονισμό του κατόπιν διαβούλευσης με το διοικητικό συμβούλιο. Ο εσωτερικός κανονισμός του εποπτικού συμβουλίου εξασφαλίζει ίση μεταχείριση όλων των συμμετεχόντων κρατών μελών.

                  Άρθρο 13ε

                  Κώδικας συμπεριφοράς των μελών του εποπτικού συμβουλίου

                           13ε.1.

                           Το εποπτικό συμβούλιο εκδίδει και ενημερώνει κώδικα συμπεριφοράς για την καθοδήγηση των μελών του, ο οποίος δημοσιεύεται στον δικτυακό τόπο της ΕΚΤ.

                           13ε.2.

                           Κάθε μέλος διασφαλίζει ότι τα άτομα που το συνοδεύουν, οι αναπληρωτές και οι εκπρόσωποι της εθνικής κεντρικής τράπεζάς του, εάν η εθνική αρμόδια αρχή δεν είναι η κεντρική τράπεζα, υπογράφουν δήλωση συμμόρφωσης με τον κώδικα συμπεριφοράς πριν από οποιαδήποτε συμμετοχή σε συνεδριάσεις του εποπτικού συμβουλίου.

                  Άρθρο 13στ

                  Συνεδριάσεις του εποπτικού συμβουλίου

               Το εποπτικό συμβούλιο κανονικά συνεδριάζει στις κτιριακές εγκαταστάσεις της ΕΚΤ. Οι διαδικασίες για τις συνεδριάσεις του εποπτικού συμβουλίου υποβάλλονται στο διοικητικό συμβούλιο, προς ενημέρωσή του, αμέσως μόλις εκδοθούν.

                  Άρθρο 13ζ

                  Έκδοση αποφάσεων με σκοπό την εκτέλεση των καθηκόντων που αναφέρονται στο άρθρο 4 του κανονισμού (ΕΕ) αριθ. 1024/2013

                           13ζ.1.

                           Το εποπτικό συμβούλιο προτείνει στο διοικητικό συμβούλιο ολοκληρωμένα σχέδια αποφάσεων με σκοπό την εκτέλεση των καθηκόντων που αναφέρονται στο άρθρο 4 του κανονισμού (ΕΕ) αριθ. 1024/2013, μαζί με επεξηγηματικό σημείωμα που παραθέτει το ιστορικό και τους βασικούς λόγους στήριξης του σχεδίου απόφασης. Τα εν λόγω σχέδια αποφάσεων διαβιβάζονται ταυτόχρονα στις εθνικές αρμόδιες αρχές των ενδιαφερόμενων συμμετεχόντων κρατών μελών, μαζί με ενημέρωση για την προθεσμία που τίθεται στο διοικητικό συμβούλιο σύμφωνα με το άρθρο 13ζ.2.

                           13ζ.2.

                           Σχέδιο απόφασης εντός της έννοιας του άρθρου 13ζ.1 θεωρείται εκδοθέν, εκτός εάν διατυπωθούν αντιρρήσεις από το διοικητικό συμβούλιο εντός δέκα εργάσιμων ημερών. Σε επείγουσες καταστάσεις, το εποπτικό συμβούλιο ορίζει ένα εύλογο χρονικό διάστημα, το οποίο δεν υπερβαίνει τις 48 ώρες. Το διοικητικό συμβούλιο εκθέτει εγγράφως τους λόγους για τους οποίους αντιτίθεται. Η απόφαση διαβιβάζεται στο εποπτικό συμβούλιο και τις εθνικές αρμόδιες αρχές των ενδιαφερόμενων κρατών μελών.

                           13ζ.3.

                           Συμμετέχον κράτος μέλος εκτός της ζώνης του ευρώ ενημερώνει την ΕΚΤ σχετικά με οποιαδήποτε αιτιολογημένη διαφωνία του σε σχέδιο απόφασης του εποπτικού συμβουλίου εντός πέντε εργάσιμων ημερών από την παραλαβή του σχεδίου απόφασης σύμφωνα με το άρθρο 13ζ.1. Ο πρόεδρος της ΕΚΤ διαβιβάζει την αιτιολογημένη διαφωνία προς το διοικητικό συμβούλιο και το εποπτικό συμβούλιο χωρίς καθυστέρηση. Το διοικητικό συμβούλιο, λαμβάνοντας πλήρως υπόψη τους λόγους οι οποίοι περιλαμβάνονται σε μία αξιολόγηση που καταρτίζει το εποπτικό συμβούλιο, αποφασίζει επί του ζητήματος εντός πέντε εργάσιμων ημερών από την ημερομηνία που ενημερώθηκε για την αιτιολογημένη διαφωνία. Η απόφαση αυτή, συνοδευόμενη από γραπτή επεξήγηση, διαβιβάζεται στο εποπτικό συμβούλιο και στην εθνική αρμόδια αρχή του ενδιαφερόμενου κράτους μέλους.

                           13ζ.4.

                           Συμμετέχον κράτος μέλος εκτός της ζώνης του ευρώ ενημερώνει την ΕΚΤ για οποιαδήποτε αιτιολογημένη διαφωνία του σε αντίρρηση του διοικητικού συμβουλίου σε σχέδιο απόφασης του εποπτικού συμβουλίου εντός πέντε εργάσιμων ημερών από την παραλαβή της εν λόγω αντίρρησης σύμφωνα με το άρθρο 13ζ.2. Ο πρόεδρος της ΕΚΤ διαβιβάζει την αιτιολογημένη διαφωνία προς το διοικητικό συμβούλιο και το εποπτικό συμβούλιο χωρίς καθυστέρηση. Το διοικητικό συμβούλιο γνωμοδοτεί όσον αφορά την αιτιολογημένη διαφωνία που εξέφρασε το κράτος μέλος εντός 30 ημερών και επιβεβαιώνει ή αποσύρει την αντίρρησή του, παραθέτοντας τη σχετική αιτιολόγηση. Η εν λόγω απόφαση σε σχέση με την επιβεβαίωση ή απόσυρση της αντίρρησης διαβιβάζεται στην εθνική αρμόδια αρχή του ενδιαφερόμενου κράτους μέλους. Αν το διοικητικό συμβούλιο αποσύρει την αντίρρηση, το σχέδιο απόφασης του εποπτικού συμβουλίου θεωρείται ότι εκδόθηκε την ημερομηνία απόσυρσης της αντίρρησης.

                  Άρθρο 13η

                  Έκδοση αποφάσεων με σκοπό την εκτέλεση των καθηκόντων που αναφέρονται στο άρθρο 5 του κανονισμού (ΕΕ) αριθ. 1024/2013

                           13η.1.

                           Αν μία εθνική αρμόδια ή εντεταλμένη αρχή κοινοποιήσει στην ΕΚΤ την πρόθεσή της να εφαρμόσει τις απαιτήσεις τις σχετικές με την κατοχή κεφαλαιακών αποθεμάτων ασφαλείας ή τυχόν άλλα μέτρα που αποσκοπούν στην αντιμετώπιση συστημικών ή μακροπροληπτικών κινδύνων σύμφωνα με το άρθρο 5 παράγραφος 1 του κανονισμού (ΕΕ) αριθ. 1024/2013, η κοινοποίηση, αμέσως μόλις παραληφθεί από τον γραμματέα του εποπτικού συμβουλίου, διαβιβάζεται στο διοικητικό συμβούλιο και το εποπτικό συμβούλιο χωρίς καθυστέρηση. Κατόπιν πρότασης του εποπτικού συμβουλίου βάσει πρωτοβουλίας και λαμβάνοντας υπόψη τη γνώμη της αρμόδιας επιτροπής και της σχετικής εσωτερικής δομής, το διοικητικό συμβούλιο αποφασίζει επί του ζητήματος εντός τριών εργάσιμων ημερών. Αν το διοικητικό συμβούλιο έχει αντίρρηση ως προς το κοινοποιηθέν μέτρο, αναφέρει τους λόγους γραπτώς στην ενδιαφερόμενη εθνική αρμόδια ή εντεταλμένη αρχή εντός πέντε εργάσιμων ημερών από την κοινοποίηση προς την ΕΚΤ.

                           13η.2.

                           Αν το διοικητικό συμβούλιο, κατόπιν πρότασης του εποπτικού συμβουλίου βάσει πρωτοβουλίας και λαμβάνοντας υπόψη τη γνώμη της αρμόδιας επιτροπής και της σχετικής εσωτερικής δομής, προτίθεται να εφαρμόσει υψηλότερες απαιτήσεις σχετικά με την κατοχή κεφαλαιακών αποθεμάτων ασφαλείας ή να εφαρμόσει αυστηρότερα μέτρα αντιμετώπισης συστημικών ή μακροπροληπτικών κινδύνων, σύμφωνα με το άρθρο 5 παράγραφος 2 του κανονισμού (ΕΕ) αριθ. 1024/2013, κοινοποιεί την πρόθεσή του αυτή στην ενδιαφερόμενη εθνική αρμόδια ή εντεταλμένη αρχή τουλάχιστον δέκα εργάσιμες ημέρες προτού λάβει αυτή την απόφαση. Αν η ενδιαφερόμενη εθνική αρμόδια ή εντεταλμένη αρχή κοινοποιήσει εγγράφως στην ΕΚΤ την αιτιολογημένη αντίρρησή της εντός πέντε εργάσιμων ημερών από την παραλαβή της κοινοποίησης, η εν λόγω αντίρρηση, αμέσως μόλις παραληφθεί από τον γραμματέα του εποπτικού συμβουλίου, διαβιβάζεται στο διοικητικό συμβούλιο και το εποπτικό συμβούλιο χωρίς καθυστέρηση. Το διοικητικό συμβούλιο αποφασίζει επί του ζητήματος κατόπιν πρότασης του εποπτικού συμβουλίου βάσει πρωτοβουλίας και λαμβάνοντας υπόψη τη γνώμη της αρμόδιας επιτροπής και της σχετικής εσωτερικής δομής. Η απόφαση αυτή διαβιβάζεται στην ενδιαφερόμενη εθνική αρμόδια ή εντεταλμένη αρχή.

                           13η.3.

                           Το διοικητικό συμβούλιο έχει το δικαίωμα να εγκρίνει, να υποβάλει αντιρρήσεις ή να τροποποιήσει τις προτάσεις του εποπτικού συμβουλίου εντός της έννοιας του άρθρου 13η.1 και του άρθρου 13η.2. Το διοικητικό συμβούλιο έχει, επίσης, το δικαίωμα να ζητήσει από το εποπτικό συμβούλιο να υποβάλει πρόταση εντός της έννοιας του άρθρου 13η.1 και του άρθρου 13η.2 ή να αναλάβει τη σύνταξη ειδικής ανάλυσης. Αν το εποπτικό συμβούλιο δεν υποβάλει πρόταση για τα εν λόγω ζητήματα, το διοικητικό συμβούλιο, λαμβάνοντας υπόψη τη γνώμη της σχετικής επιτροπής και της σχετικής εσωτερικής δομής, δύναται να λάβει απόφαση χωρίς να έχει υποβληθεί πρόταση από το εποπτικό συμβούλιο.

                  Άρθρο 13θ

                  Έκδοση αποφάσεων σύμφωνα με το άρθρο 14 παράγραφοι 2 έως 4 του κανονισμού (ΕΕ) αριθ. 1024/2013

               Εάν η εθνική αρμόδια αρχή κοινοποιήσει στην ΕΚΤ το σχέδιο απόφασής της σύμφωνα με το άρθρο 14 παράγραφος 2 του κανονισμού (ΕΕ) αριθ. 1024/2013, η εποπτική αρχή διαβιβάζει το σχέδιο απόφασης, μαζί με την αξιολόγησή της, εντός πέντε εργάσιμων ημερών στο διοικητικό συμβούλιο. Το σχέδιο απόφασης θεωρείται εκδοθέν, εκτός αν το διοικητικό συμβούλιο διατυπώσει αντίρρηση εντός περιόδου 10 εργάσιμων ημερών από την κοινοποίηση προς την ΕΚΤ, δυνάμενης να παραταθεί κατά την ίδια διάρκεια σε δεόντως αιτιολογημένες περιπτώσεις.

                  Άρθρο 13ι

                  Γενικό πλαίσιο σύμφωνα με το άρθρο 6 παράγραφος 7 του κανονισμού (ΕΕ) αριθ. 1024/2013

               Το διοικητικό συμβούλιο εκδίδει αποφάσεις που οριοθετούν το γενικό πλαίσιο οργάνωσης των πρακτικών ρυθμίσεων εφαρμογής του άρθρου 6 του κανονισμού (ΕΕ) αριθ. 1024/2013, κατόπιν διαβούλευσης με τις εθνικές αρμόδιες αρχές και βάσει πρότασης του εποπτικού συμβουλίου εκτός του πεδίου εφαρμογής της διαδικασίας μη υποβολής αντιρρήσεων.

                  Άρθρο 13ια

                  Διαχωρισμός καθηκόντων νομισματικής πολιτικής και εποπτικών καθηκόντων

                           13ια.1.

                           Η ΕΚΤ ασκεί τα καθήκοντα που της ανατίθενται με τον κανονισμό (ΕΕ) αριθ. 1024/2013 με την επιφύλαξη των καθηκόντων της που αφορούν τη νομισματική πολιτική και τυχόν άλλων καθηκόντων της και ανεξαρτήτως αυτών.

                           13ια.2.

                           Η ΕΚΤ λαμβάνει κάθε απαραίτητο μέτρο για να διασφαλίσει τον διαχωρισμό της λειτουργίας της νομισματικής πολιτικής από την εποπτική λειτουργία.

                           13ια.3.

                           Ο διαχωρισμός της λειτουργίας της νομισματικής πολιτικής από την εποπτική λειτουργία περιλαμβάνει, επίσης, την ανταλλαγή πληροφοριών μεταξύ αυτών των δύο λειτουργικών πεδίων για τη διεξαγωγή των καθηκόντων της ΕΚΤ και του ΕΣΚΤ.

                  Άρθρο 13ιβ

                  Οργάνωση των συνεδριάσεων του διοικητικού συμβουλίου σε σχέση με τα εποπτικά καθήκοντα

                           13ιβ.1.

                           Οι συνεδριάσεις του διοικητικού συμβουλίου σε σχέση με τα εποπτικά καθήκοντα λαμβάνουν χώρα ξεχωριστά από τις τακτικές συνεδριάσεις του διοικητικού συμβουλίου και έχουν ξεχωριστά θέματα ημερησίας διάταξης.

                           13ιβ.2.

                           Κατόπιν πρότασης του εποπτικού συμβουλίου, η εκτελεστική επιτροπή καταρτίζει προσωρινή ημερήσια διάταξη και την αποστέλλει, μαζί με τα σχετικά έγγραφα που έχει καταρτίσει το εποπτικό συμβούλιο, στα μέλη του διοικητικού συμβουλίου, καθώς και στους λοιπούς εξουσιοδοτημένους μετέχοντες, τουλάχιστον οκτώ ημέρες πριν από τη σχετική συνεδρίαση. Η διαδικασία αυτή δεν θα ισχύει σε έκτακτες περιπτώσεις, οπότε η εκτελεστική επιτροπή ενεργεί ανάλογα με τις περιστάσεις.

                           13ιβ.3.

                           Το διοικητικό συμβούλιο της ΕΚΤ διαβουλεύεται με τους διοικητές των ΕθνΚΤ εκτός Ευρωσυστήματος των συμμετεχόντων κρατών μελών προτού διατυπώσει αντίρρηση σε οποιοδήποτε σχέδιο απόφασης που έχει προετοιμάσει το εποπτικό συμβούλιο το οποίο απευθύνεται στις εθνικές αρμόδιες αρχές σε σχέση με πιστωτικά ιδρύματα που είναι εγκατεστημένα σε συμμετέχοντα κράτη μέλη εκτός της ζώνης του ευρώ. Η ίδια διαδικασία εφαρμόζεται και στην περίπτωση που οι ενδιαφερόμενες εθνικές αρμόδιες αρχές ενημερώνουν το διοικητικό συμβούλιο για την αιτιολογημένη διαφωνία τους σε σχέση με ένα σχέδιο απόφασης του εποπτικού συμβουλίου.

                           13ιβ.4.

                           Εκτός εάν προβλέπεται διαφορετικά στον παρόν κεφάλαιο, οι γενικές διατάξεις για τις συνεδριάσεις του διοικητικού συμβουλίου που παρατίθενται στο κεφάλαιο I ισχύουν και για τις συνεδριάσεις του διοικητικού συμβουλίου σε σχέση με τα εποπτικά καθήκοντα.

                  Άρθρο 13ιγ

                  Εσωτερική δομή σε σχέση με τα εποπτικά καθήκοντα

                           13ιγ.1.

                           Η αρμοδιότητα της εκτελεστικής επιτροπής σε σχέση με την εσωτερική δομή της ΕΚΤ και με το προσωπικό της ΕΚΤ περιλαμβάνει και τα εποπτικά καθήκοντα. Η εκτελεστική επιτροπή διαβουλεύεται με τον πρόεδρο και τον αντιπρόεδρο του εποπτικού συμβουλίου σε σχέση με την εσωτερική δομή. Τα άρθρα 10 και 11 ισχύουν αναλόγως.

                           13ιγ.2.

                           Το εποπτικό συμβούλιο, σε συμφωνία με την εκτελεστική επιτροπή, δύναται να προβαίνει στη σύσταση και λύση υποδομών προσωρινού χαρακτήρα, όπως ομάδων εργασίας ή ειδικών επιχειρησιακών ομάδων. Οι ομάδες αυτές επικουρούν στην εκτέλεση των εποπτικών καθηκόντων και λογοδοτούν στο εποπτικό συμβούλιο.

                           13ιγ.3.

                           Ο πρόεδρος της ΕΚΤ, κατόπιν διαβούλευσης με τον πρόεδρο του εποπτικού συμβουλίου, ορίζει ένα μέλος του προσωπικού της ΕΚΤ ως γραμματέα του εποπτικού συμβουλίου και της διευθύνουσας επιτροπής. Ο γραμματέας επικουρεί τον πρόεδρο ή, εν την απουσία του, τον αντιπρόεδρο στην προετοιμασία των συνεδριάσεων του εποπτικού συμβουλίου και είναι υπεύθυνος για τη σύνταξη των διαδικασιών αυτών των συνεδριάσεων.

                           13ιγ.4.

                           Ο γραμματέας συνεργάζεται στενά με τον γραμματέα του διοικητικού συμβουλίου για την προετοιμασία των συνεδριάσεων του διοικητικού συμβουλίου σε σχέση με τα εποπτικά καθήκοντα και είναι υπεύθυνος για τη σύνταξη των διαδικασιών αυτών των συνεδριάσεων.

                  Άρθρο 13ιδ

                  Υποβολή εκθέσεων σύμφωνα με το άρθρο 20 παράγραφος 2 του κανονισμού (ΕΕ) αριθ. 1024/2013

               Κατόπιν πρότασης του εποπτικού συμβουλίου η οποία υποβάλλεται από την εκτελεστική επιτροπή, το διοικητικό συμβούλιο εγκρίνει τις ετήσιες εκθέσεις που απευθύνονται στο Ευρωπαϊκό Κοινοβούλιο, το Συμβούλιο, την Επιτροπή και την Ευρωομάδα, όπως ορίζεται από το άρθρο 20 παράγραφος 2 του κανονισμού (ΕΕ) αριθ. 1024/2013.

                  Άρθρο 13ιε

                  Εκπρόσωποι της ΕΚΤ στην Ευρωπαϊκή Αρχή Τραπεζών

                           13ιε.1.

                           Κατόπιν πρότασης του εποπτικού συμβουλίου, ο πρόεδρος της ΕΚΤ ορίζει ή ανακαλεί τον εκπρόσωπο της ΕΚΤ στο Συμβούλιο Εποπτών της Ευρωπαϊκής Αρχής Τραπεζών, όπως προβλέπεται στο άρθρο 40 παράγραφος 1 στοιχείο δ) του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (4).

                           13ιε.2.

                           Ο πρόεδρος ορίζει τον δεύτερο συνοδεύοντα εκπρόσωπο με εμπειρογνωμοσύνη σε καθήκοντα κεντρικών τραπεζών στο Συμβούλιο Εποπτών της Ευρωπαϊκής Αρχής Τραπεζών.

               7)

               Το άρθρο 15.1 αντικαθίσταται από το ακόλουθο κείμενο:

                           «15.1.

                           Πριν από το τέλος κάθε οικονομικού έτους, το διοικητικό συμβούλιο, έπειτα από πρόταση της εκτελεστικής επιτροπής σύμφωνα με τις αρχές τις οποίες έχει ήδη θέσει, εγκρίνει τον προϋπολογισμό της ΕΚΤ για το επόμενο οικονομικό έτος. Οι δαπάνες για τα εποπτικά καθήκοντα είναι διακριτά αναγνωρίσιμες στον προϋπολογισμό κατόπιν διαβούλευσης με τον πρόεδρο και τον αντιπρόεδρο του εποπτικού συμβουλίου.».

               8)

               Το άρθρο 17.5 αντικαθίσταται από το ακόλουθο κείμενο:

                           «17.5.

                           Με την επιφύλαξη του άρθρου 43 παράγραφος 2 και του άρθρου 46.1 πρώτη περίπτωση του Καταστατικού, οι γνώμες της ΕΚΤ εκδίδονται από το διοικητικό συμβούλιο. Εντούτοις, σε εξαιρετικές περιπτώσεις, και εκτός εάν τουλάχιστον τρεις διοικητές διατυπώνουν την επιθυμία τους να διατηρήσει το διοικητικό συμβούλιο την αρμοδιότητα έκδοσης συγκεκριμένης γνώμης, η εκτελεστική επιτροπή δύναται να εκδίδει γνώμες της ΕΚΤ, σύμφωνα με τις παρατηρήσεις του διοικητικού συμβουλίου και λαμβάνοντας υπόψη τη συμβολή του γενικού συμβουλίου. Η εκτελεστική επιτροπή είναι αρμόδια για την ολοκλήρωση των γνωμών της ΕΚΤ σε πολύ τεχνικά ζητήματα, καθώς και για την ενσωμάτωση πραγματικών αλλαγών ή διορθώσεων. Οι γνώμες της ΕΚΤ υπογράφονται από τον πρόεδρο. Για γνώμες της ΕΚΤ που πρόκειται να εγκριθούν σε σχέση με την προληπτική εποπτεία πιστωτικών ιδρυμάτων, το διοικητικό συμβούλιο δύναται να διαβουλεύεται με το εποπτικό συμβούλιο.».

               9)

               Το άρθρο 17.8 αντικαθίσταται από το ακόλουθο κείμενο:

                           «17.8.

                           Ο κανονισμός αριθ. 1 της 15ης Απριλίου 1958 περί καθορισμού του γλωσσικού καθεστώτος της Ευρωπαϊκής Οικονομικής Κοινότητας (5) εφαρμόζεται στις νομικές πράξεις της ΕΚΤ που προσδιορίζονται στο άρθρο 34 του Καταστατικού.

               10)

               Παρεμβάλλεται το ακόλουθο άρθρο:
               «Άρθρο 17α

                  Νομικές πράξεις της ΕΚΤ σε σχέση με τα εποπτικά καθήκοντα

                           17α.1.

                           Εκτός εάν προβλέπεται διαφορετικά στους κανονισμούς που εκδίδονται από την ΕΚΤ σύμφωνα με τον κανονισμό (ΕΕ) αριθ. 1024/2013 και στο παρόν άρθρο, το άρθρο 17 εφαρμόζεται στις νομικές πράξεις της ΕΚΤ σε σχέση με τα εποπτικά καθήκοντα.

                           17α.2.

                           Οι κατευθυντήριες γραμμές της ΕΚΤ σε σχέση με τα εποπτικά καθήκοντα δυνάμει του άρθρου 4 παράγραφος 3 και του άρθρου 6 παράγραφος 5 εδάφιο α) του κανονισμού (ΕΕ) αριθ. 1024/2013 εκδίδονται από το διοικητικό συμβούλιο και στη συνέχεια κοινοποιούνται και υπογράφονται από τον πρόεδρο εξ ονόματος του διοικητικού συμβουλίου. Η κοινοποίηση στις αρμόδιες εθνικές αρχές γίνεται με φαξ, ηλεκτρονικό ταχυδρομείο, τηλετυπία ή σε μορφή εντύπου.

                           17α.3.

                           Οι οδηγίες της ΕΚΤ σε σχέση με τα εποπτικά καθήκοντα δυνάμει του άρθρου 6 παράγραφος 3, του άρθρου 6 παράγραφος 5 εδάφιο α), του άρθρου 7 παράγραφος 1, του άρθρου 7 παράγραφος 4, του άρθρου 9 παράγραφος 1 και του άρθρου 30 παράγραφος 5 του κανονισμού (ΕΕ) αριθ. 1024/2013, εκδίδονται από το διοικητικό συμβούλιο και στη συνέχεια κοινοποιούνται και υπογράφονται από τον πρόεδρο εξ ονόματος του διοικητικού συμβουλίου. Αναφέρουν τους λόγους επί των οποίων βασίζονται. Η κοινοποίηση στις εθνικές αρμόδιες αρχές για την εποπτεία των πιστωτικών ιδρυμάτων γίνεται με φαξ, ηλεκτρονικό ταχυδρομείο, τηλετυπία ή σε μορφή εντύπου.

                           17α.4.

                           Οι αποφάσεις της ΕΚΤ σε σχέση με τα εποπτευόμενα ιδρύματα και τα ιδρύματα που έχουν υποβάλει αίτηση άδειας λειτουργίας για την ανάληψη δραστηριότητας πιστωτικού ιδρύματος εγκρίνονται από το διοικητικό συμβούλιο και υπογράφονται εξ ονόματός του από τον πρόεδρο. Στη συνέχεια, κοινοποιούνται στα πρόσωπα προς τα οποία απευθύνονται.».

               11)

               Το άρθρο 18 αντικαθίσταται από το ακόλουθο κείμενο:
               «Άρθρο 18

                  Διαδικασία δυνάμει του άρθρου 128 παράγραφος 2 της Συνθήκης

               Η έγκριση που προβλέπεται στο άρθρο 128 παράγραφος 2 της Συνθήκης δίδεται από το διοικητικό συμβούλιο για το επόμενο έτος με ενιαία απόφαση για όλα τα κράτη μέλη που συμμετέχουν στο ευρώ μέσα στο τελευταίο τρίμηνο κάθε έτους.».

               12)

               Το άρθρο 20 διαγράφεται.

               13)

               Το άρθρο 23.1 αντικαθίσταται από το ακόλουθο κείμενο:

                           «23.1.

                           Οι εργασίες των αρμόδιων για τη λήψη αποφάσεων οργάνων της ΕΚΤ, ή οποιασδήποτε επιτροπής ή ομάδας η οποία έχει συσταθεί από αυτά, του εποπτικού συμβουλίου, της διευθύνουσας επιτροπής του και οποιασδήποτε υποδομής προσωρινού χαρακτήρα είναι εμπιστευτικές, εκτός εάν το διοικητικό συμβούλιο εξουσιοδοτήσει τον πρόεδρο να δημοσιοποιήσει το αποτέλεσμα των συσκέψεών τους. Ο πρόεδρος διαβουλεύεται με τον πρόεδρο του εποπτικού συμβουλίου πριν από τη λήψη της εν λόγω απόφασης σε σχέση με τις εργασίες του εποπτικού συμβουλίου, της διευθύνουσας επιτροπής του και οποιασδήποτε υποδομής προσωρινού χαρακτήρα.».

               14)

               Στο άρθρο 23.3, η πρώτη πρόταση αντικαθίσταται από το ακόλουθο κείμενο:
               «Η διαβάθμιση και ο χειρισμός των εγγράφων που συντάσσονται ή τηρούνται από την ΕΚΤ γίνεται σύμφωνα με τους οργανωτικούς κανόνες περί τήρησης του επαγγελματικού απορρήτου και διαχείρισης και εμπιστευτικότητας των πληροφοριών.».

               15)

               Προστίθεται το ακόλουθο άρθρο:
               «Άρθρο 23α

                  Εμπιστευτικότητα και επαγγελματικό απόρρητο σε σχέση με τα εποπτικά καθήκοντα

                           23α.1.

                           Τα μέλη του εποπτικού συμβουλίου, της διευθύνουσας επιτροπής και οποιωνδήποτε υποδομών έχουν συσταθεί από το εποπτικό συμβούλιο υπόκεινται στις απαιτήσεις τήρησης του επαγγελματικού απορρήτου κατ’ άρθρο 37 του Καταστατικού ακόμη και μετά την παύση άσκησης των καθηκόντων τους.

                           23α.2.

                           Οι παρατηρητές δεν έχουν πρόσβαση στις εμπιστευτικές πληροφορίες που αφορούν μεμονωμένα πιστωτικά ιδρύματα.

                           23α.3.

                           Τα έγγραφα που καταρτίζονται από το εποπτικό συμβούλιο, τη διευθύνουσα επιτροπή και οποιεσδήποτε υποδομές προσωρινού χαρακτήρα έχουν συσταθεί από το εποπτικό συμβούλιο είναι έγγραφα της ΕΚΤ και, συνεπώς, η διαβάθμιση και ο χειρισμός τους γίνεται σύμφωνα με το άρθρο 23.3.».

               16)

               Το κείμενο του παραρτήματος προστίθεται ως παράρτημα.

         Άρθρο 2
   Έναρξη ισχύος
   Η παρούσα απόφαση αρχίζει να ισχύει στις 24 Ιανουαρίου 2014.

      Φρανκφούρτη, 22 Ιανουαρίου 2014.

            Ο Πρόεδρος της ΕΚΤ

         Mario DRAGHI

      (1)  ΕΕ L 287 της 29.10.2013, σ. 63.

      (2)  Απόφαση ΕΚΤ/2004/2 της Ευρωπαϊκής Κεντρικής Τράπεζας, της 19ης Φεβρουαρίου 2004, για τη θέσπιση του εσωτερικού κανονισμού της Ευρωπαϊκής Κεντρικής Τράπεζας (ΕΕ L 80 της 18.3.2004, σ. 33).

      (3)  ΕΕ L 287 της 29.10.2013, σ. 63.».

      (4)  ΕΕ L 331 της 15.12.2010, σ. 12.».

      (5)  ΕΕ 17 της 6.10.1958, σ. 385/58.».

      ΠΑΡΑΡΤΗΜΑ

            «ΠΑΡΑΡΤΗΜΑ
            [όπως αναφέρεται στο άρθρο 13γ σημείο iv)]

                        1.

                        Για τους σκοπούς του δικαιώματος ψήφου δυνάμει του άρθρου 13γ, οι τέσσερις εκπρόσωποι της ΕΚΤ διαθέτουν ψήφο η οποία είναι ίση, όπως ορίζεται στις κατωτέρω παραγράφους, με τη διάμεσο των σταθμισμένων ψήφων των συμμετεχόντων κρατών μελών σύμφωνα με το κριτήριο στάθμισης των ψήφων και με τη διάμεσο του πληθυσμού των συμμετεχόντων κρατών μελών σύμφωνα με το κριτήριο του πληθυσμού, ενώ, ανάλογα με τη συμμετοχή τους στο εποπτικό συμβούλιο, διαθέτουν ψήφο σύμφωνα με το κριτήριο του αριθμού των μελών.

                        2.

                        Μετά την κατάταξη, με αύξουσα σειρά, των σταθμισμένων ψήφων που διαθέτουν τα συμμετέχοντα κράτη μέλη δυνάμει του άρθρου 3 του πρωτοκόλλου (αριθ. 36) σχετικά με τις μεταβατικές διατάξεις για τα μέλη που εκπροσωπούν τα συμμετέχοντα κράτη μέλη, η διάμεσος σταθμισμένη ψήφος ορίζεται ως η μεσαία σταθμισμένη ψήφος εάν ο αριθμός των συμμετεχόντων κρατών μελών είναι μονός και ως ο μέσος όρος των δύο μεσαίων αριθμών, με στρογγυλοποίηση προς την πλησιέστερη μεγαλύτερη μονάδα, εάν ο αριθμός τους είναι ζυγός. Στον συνολικό αριθμό των σταθμισμένων ψήφων των συμμετεχόντων κρατών μελών προστίθεται το τετραπλάσιο της διαμέσου των σταθμισμένων ψήφων. Το αποτέλεσμα του υπολογισμού των σταθμισμένων ψήφων αποτελεί τον “συνολικό αριθμό των σταθμισμένων ψήφων”.

                        3.

                        Η διάμεσος του πληθυσμού ορίζεται σύμφωνα με την ίδια αρχή. Για τον σκοπό αυτό, χρησιμοποιούνται τα αριθμητικά στοιχεία που δημοσιεύονται από το Συμβούλιο της Ευρωπαϊκής Ένωσης, ως ορίζει το παράρτημα III, άρθρα 1 και 2 της απόφασης 2009/937/ΕΕ του Συμβουλίου, της 1ης Δεκεμβρίου 2009, για την έκδοση του εσωτερικού κανονισμού του Συμβουλίου (1). Στον συνολικό πληθυσμό όλων των συμμετεχόντων κρατών μελών προστίθεται το τετραπλάσιο της διαμέσου του πληθυσμού των συμμετεχόντων κρατών μελών. Το αποτέλεσμα του υπολογισμού του πληθυσμού αποτελεί “τον συνολικό πληθυσμό”.

         (1)  ΕΕ L 325 της 11.12.2009, σ. 35.».


title: Εκτελεστική απόφαση της Επιτροπής, της 15ης Ιουνίου 2012 , για την έκδοση αποφάσεων εισαγωγής ορισμένων χημικών προϊόντων στην Ένωση σύμφωνα με τον κανονισμό (ΕΚ) αριθ. 689/2008 του Ευρωπαϊκού Κοινοβουλίου και του Συμβουλίου

text:
               20.6.2012

               EL

               Επίσημη Εφημερίδα της Ευρωπαϊκής Ένωσης

               C 177/22

         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 15ης Ιουνίου 2012
   για την έκδοση αποφάσεων εισαγωγής ορισμένων χημικών προϊόντων στην Ένωση σύμφωνα με τον κανονισμό (ΕΚ) αριθ. 689/2008 του Ευρωπαϊκού Κοινοβουλίου και του Συμβουλίου
   2012/C 177/05
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 689/2008 του Ευρωπαϊκού Κοινοβουλίου και του Συμβουλίου, της 17ης Ιουνίου 2008, σχετικά με τις εξαγωγές και εισαγωγές επικίνδυνων χημικών προϊόντων (1), και ιδίως το άρθρο 12 παράγραφος 1 δεύτερο εδάφιο,
   Μετά από διαβουλεύσεις με την επιτροπή που συστάθηκε δυνάμει του άρθρου 133 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων, καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (2),
   Εκτιμώντας τα ακόλουθα:

               (1)

               Σύμφωνα με τον κανονισμό (ΕΚ) αριθ. 689/2008, η Επιτροπή αποφασίζει, εξ ονόματος της Ένωσης, κατά πόσον επιτρέπονται ή όχι οι εισαγωγές στην Ένωση κάθε χημικού προϊόντος που υπόκειται στη διαδικασία Συναίνεσης Μετά από Ενημέρωση (ΣΜΕ).

               (2)

               Το Πρόγραμμα των Ηνωμένων Εθνών για το Περιβάλλον (UNEP) και ο Οργανισμός Τροφίμων και Γεωργίας (FAO) έχουν οριστεί ως αρμόδιοι φορείς παροχής γραμματειακών υπηρεσιών για την εφαρμογή της διαδικασίας ΣΜΕ που καθιερώθηκε με τη Σύμβαση του Ρότερνταμ σχετικά με τη διαδικασία συναίνεσης μετά από ενημέρωση για ορισμένα επικίνδυνα χημικά προϊόντα και φυτοφάρμακα στο διεθνές εμπόριο, εφεξής «η Σύμβαση του Ρότερνταμ», η οποία εγκρίθηκε από την Κοινότητα με την απόφαση 2006/730/ΕΚ του Συμβουλίου (3).

               (3)

               Η Επιτροπή, ενεργώντας ως ορισθείσα κοινή αρχή, οφείλει να διαβιβάζει στη Γραμματεία της Σύμβασης του Ρότερνταμ, εξ ονόματος της Ένωσης και των κρατών μελών της, τις αποφάσεις για τις εισαγωγές χημικών προϊόντων που υπόκεινται στη διαδικασία ΣΜΕ.

               (4)

               Τα χημικά προϊόντα alachlor και aldicarb έχουν υπαχθεί στη διαδικασία ΣΜΕ, ως φυτοφάρμακα, με τις αποφάσεις RC 5/3 και RC 5/4 της πέμπτης συνόδου της Διάσκεψης των Μερών και για τα προϊόντα αυτά η Επιτροπή έχει λάβει πληροφορίες από τη Γραμματεία της Σύμβασης του Ρότερνταμ υπό μορφή καθοδηγητικών εγγράφων για λήψη απόφασης. Τα χημικά προϊόντα alachlor και aldicarb εμπίπτουν στο πεδίο εφαρμογής του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (4) και δεν επιτρέπεται να διατίθενται στην αγορά ως συστατικά παρασκευασμάτων που δρουν ως φυτοπροστατευτικά προϊόντα.

               (5)

               Με την απόφαση RC 5/5 της πέμπτης συνόδου της Διάσκεψης των Μερών, το χημικό προϊόν endosulfan υπήχθη στη διαδικασία ΣΜΕ ως φυτοφάρμακο και η Γραμματεία της Σύμβασης του Ρότερνταμ διαβίβασε στην Επιτροπή πληροφορίες υπό μορφή καθοδηγητικού εγγράφου για τη λήψη απόφασης. Το endosulfan εμπίπτει στο πεδίο εφαρμογής του κανονισμού (ΕΚ) αριθ. 1107/2009 και της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (5) και δεν επιτρέπεται να διατίθεται στην αγορά ως συστατικό παρασκευασμάτων που δρουν ως φυτοπροστατευτικά προϊόντα ή ως βιοκτόνα.

               (6)

               Συνεπώς, πρέπει να ληφθεί τελική απόφαση σχετικά με την εισαγωγή alachlor, aldicarb και endosulfan,

         ΑΠΟΦΑΣΙΖΕΙ:
   Άρθρο μόνο
   Εκδίδεται η τελική απόφαση εισαγωγής alachlor, aldicarb και endosulfan, η οποία παρατίθεται στο απαντητικό έντυπο για τις εισαγωγές του παραρτήματος.

      Βρυξέλλες, 15 Ιουνίου 2012.

            Για την Επιτροπή

         Janez POTOČNIK

            Μέλος της Επιτροπής

      (1)  ΕΕ L 204 της 31.7.2008, σ. 1.

      (2)  ΕΕ L 396 της 30.12.2006, σ. 1.

      (3)  ΕΕ L 299 της 28.10.2006, σ. 23.

      (4)  ΕΕ L 309 της 24.11.2009, σ. 1.

      (5)  ΕΕ L 123 της 24.4.1998, σ. 1.

      ΠΑΡΑΡΤΗΜΑ


title: 2004/860/ΕΚ: Απόφαση του Συμβουλίου, της 25ης Οκτωβρίου 2004, για την υπογραφή εξ ονόματος της Ευρωπαϊκής Κοινότητας και την προσωρινή εφαρμογή ορισμένων διατάξεων της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν

text:
               17.12.2004

               EL

               Επίσημη Εφημερίδα της Ευρωπαϊκής Ένωσης

               L 370/78

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 25ης Οκτωβρίου 2004
   για την υπογραφή εξ ονόματος της Ευρωπαϊκής Κοινότητας και την προσωρινή εφαρμογή ορισμένων διατάξεων της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν
   (2004/860/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 62, το άρθρο 63 πρώτο εδάφιο παράγραφος 3 και τα άρθρα 66 και 95, σε συνδυασμό με το άρθρο 300 παράγραφος 2,
   την πρόταση της Επιτροπής,
   Εκτιμώντας τα ακόλουθα:

               (1)

               Με εξουσιοδότηση της Επιτροπής, στις 17 Ιουνίου 2002, ολοκληρώθηκαν διαπραγματεύσεις με τις ελβετικές αρχές σχετικά με τη σύνδεση της Ελβετίας προς την υλοποίηση, την εφαρμογή και την ανάπτυξη του κεκτημένου του Σένγκεν.

               (2)

               Με την επιφύλαξη της σύναψής της σε μεταγενέστερη ημερομηνία, είναι ευκταία η υπογραφή της συμφωνίας που μονογραφήθηκε στις 25 Ιουνίου 2004.

               (3)

               Η συμφωνία προβλέπει προσωρινή εφαρμογή ορισμένων διατάξεών της. Οι διατάξεις αυτές θα πρέπει να εφαρμοσθούν προσωρινώς μέχρι την έναρξη ισχύος της συμφωνίας,

               (4)

               Όσον αφορά την ανάπτυξη του κεκτημένου του Σένγκεν, που υπάγεται στη συνθήκη για την ίδρυση της Ευρωπαϊκής Κοινότητας, είναι σκόπιμο να εφαρμοστούν κατ’ αναλογία στις σχέσεις με την Ελβετία, μετά την υπογραφή της συμφωνίας, οι διατάξεις της απόφασης 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών, προς την υλοποίηση, την εφαρμογή και την ανάπτυξη του κεκτημένου του Σένγκεν (1).

               (5)

               Η παρούσα απόφαση δεν θίγει τη θέση του Ηνωμένου Βασιλείου, σύμφωνα με το Πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, που έχει προσαρτηθεί ως παράρτημα στη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας, καθώς και την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (2).

               (6)

               Η παρούσα απόφαση δεν θίγει τη θέση της Ιρλανδίας σύμφωνα με το πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, που έχει προσαρτηθεί ως παράρτημα στη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας, καθώς και την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (3).

               (7)

               Η παρούσα απόφαση δεν θίγει τη θέση της Δανίας, σύμφωνα με το πρωτόκολλο για τη θέση της Δανίας που έχει προσαρτηθεί ως παράρτημα στη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας,

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν, και τα συναφή έγγραφα, δηλαδή η τελική πράξη, η συμφωνία υπό μορφή ανταλλαγής επιστολών σχετικά με τις επιτροπές που θα συνδράμουν την Ευρωπαϊκή Επιτροπή στην άσκηση της εκτελεστικής της εξουσίας, και η κοινή δήλωση για τις κοινές συσκέψεις των μεικτών επιτροπών, εγκρίνεται εξ ονόματος της Ευρωπαϊκής Κοινότητας, με την επιφύλαξη της σύναψής της.
   Τα κείμενα της συμφωνίας και των συναφών εγγράφων επισυνάπτονται στην παρούσα απόφαση (4).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία και τα συναφή έγγραφα εξ ονόματος της Ευρωπαϊκής Ένωσης, υπό την επιφύλαξη της σύναψής της.
   Άρθρο 3
   Η παρούσα απόφαση εφαρμόζεται στους τομείς που καλύπτονται από τις διατάξεις που παρατίθενται στα παραρτήματα Α και Β της συμφωνίας και την εξέλιξή τους, στο βαθμό που οι διατάξεις αυτές έχουν νομική βάση στη συνθήκη για την ίδρυση της Ευρωπαϊκής Κοινότητας ή στο βαθμό που η απόφαση 1999/436/ΕΚ (5) όρισε ότι έχουν τέτοια βάση.
   Άρθρο 4
   1.   Οι διατάξεις των άρθρων 1 έως 4 της απόφασης 1999/437/ΕΚ εφαρμόζονται, κατά τον ίδιο τρόπο, στη σύνδεση της Ελβετίας προς την υλοποίηση, την εφαρμογή και την ανάπτυξη του κεκτημένου του Σένγκεν, που υπάγεται στη συνθήκη για την ίδρυση της Κοινότητας.
   2.   Πριν οι αντιπροσωπείες που εκπροσωπούν τα μέλη του Συμβουλίου λάβουν μέρος σε απόφαση της μεικτής επιτροπής που ιδρύει η συμφωνία, κατ’ άρθρο 7 παράγραφοι 4 και 5 και κατ’ άρθρο 10 αυτής, συνέρχονται στα πλαίσια του Συμβουλίου για να διαπιστώσουν αν μπορεί να ληφθεί κοινή θέση.
   Άρθρο 5
   Βάσει του άρθρου 14 παράγραφος 2 της συμφωνίας, τα άρθρα 3, 4, 5 και 6 και το άρθρο 7 παράγραφος 2 στοιχείο α) πρώτη φράση της συμφωνίας εφαρμόζονται προσωρινώς μέχρι την έναρξη ισχύος της.

      Λουξεμβούργο, 25 Οκτωβρίου 2004.

            Για το Συμβούλιο

            Η Πρόεδρος

         R. VERDONK

      (1)  ΕΕ L 176 της 10.7.1999, σ. 31.

      (2)  ΕΕ L 131 της 1.6.2000, σ. 43.

      (3)  ΕΕ L 64 της 7.3.2002, σ. 20.

      (4)  Έγγραφο 13054/04 του Συμβουλίου· στην ιστοσελίδα http://register.consilium.eu.int

      (5)  ΕΕ L 176 της 10.7.1999, σ. 17.